Πληροφορίες: Σ. Γεωργοπούλου

**Αθήνα: 12.09.2016**

**Αρ. Πρωτ:1281**

**ΚΑΤΕΠΕΙΓΟΝ**

**ΠΡΟΣ:**

**-κ. Π. Κουρουμπλή, Υπουργό Εσωτερικών και Διοικητικής Ανασυγκρότησης**

**-κ. Γ. Κατρούγκαλο, Υπουργό Εργασίας, Κοινωνικής Ασφάλισης & Κοινωνικής Αλληλεγγύης**

**ΚΟΙΝ. Πίνακας Αποδεκτών**

**Θέμα : «Άμεση κατάρτιση της προκήρυξης για τις θέσεις του δημοσίου τομέα του ν. 2643/98»**

***Κύριοι Υπουργοί,***

 Όπως ήδη γνωρίζετε τώρα περισσότερο από ποτέ χρειάζονται άμεσες ενέργειες για την προστασία των ατόμων με αναπηρία από τις δυσμενείς και οδυνηρές επιπτώσεις της οικονομικής κρίσης, η οποία έχει περιορίσει στο ελάχιστο τις ευκαιρίες απασχόλησής τους, έχει αυξήσει δραματικά την ανεργία τους - και μάλιστα σε πολλαπλάσιο επίπεδο συγκριτικά με αυτή του γενικού πληθυσμού - και ως εκ τούτου έχει μειώσει σημαντικά το εισόδημά τους και παράλληλα έχει οδηγήσει σε αύξηση της διάκρισης και του αποκλεισμού σε βάρος τους.

Η παρούσα οικονομική και κοινωνική συγκυρία δεν αφήνει περιθώρια να χαθεί ούτε μία θέση εργασίας και επιβάλλει λήψη συγκεκριμένων και διακριτών μέτρων για την ένταξη των ατόμων με αναπηρία, χρόνιες παθήσεις και των οικογενειών στην αγορά εργασίας.

Η Ε.Σ.Α.μεΑ, με το παρόν έγγραφό της σας καταθέτει το αίτημά της για την άμεση έκδοση της προκήρυξης των θέσεων του ν. 2643/98 που έχουν παρακρατηθεί από τις γενικές προκηρύξεις του ΑΣΕΠ από τα προηγούμενα έτη και προορίζονται για αυτό το νόμο. Η τελευταία προκήρυξη των θέσεων του δημοσίου τομέα εκδόθηκε το Δεκέμβριο του 2014.

Οι υπηρεσίες του Υπουργείου Εσωτερικών και Διοικητικής Ανασυγκρότησης και του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης οφείλουν άμεσα να συνεργαστούν και να καταρτίσουν την σχετική προκήρυξη. Υπάρχουν θέσεις όπως αναφέραμε ήδη που λιμνάζουν πολλές φορές ξεχασμένες στις υπηρεσίες σας.

***Κύριοι Υπουργοί,***

σας ζητάμε με εντολή σας να κινηθεί άμεσα η διαδικασία προκήρυξης αυτών των θέσεων. Προσδοκούμε ότι θα ανταποκριθείτε θετικά και γρήγορα στο δίκαιο αίτημά μας.

**Με εκτίμηση,**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Πίνακας Αποδεκτών Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

* κ. Χρ. Βερναδάκη, Αν. Υπουργό Εσωτερικών και Διοικητικής Ανασυγκρότησης
* κα Θ. Φωτίου, Αν. Υπουργό Εργασίας, Κοινωνικής Ασφάλισης και Κοινωνικής Αλληλεγγύης
* κα Ουρ. Αντωνοπούλου, Αν. Υπουργό Εργασίας, Κοινωνικής Ασφάλισης και Κοινωνικής Αλληλεγγύης
* κ. Δ. Τσουκαλά, Αν. Γ.Γ. Υπουργείου Εσωτερικών και Διοικητικής Ανασυγκρότησης
* κ. Α. Νεφελούδη, Γ.Γ. Υπουργείου Εργασίας, Κοινωνικής Ασφάλισης & Κοινωνικής Αλληλεγγύης
* Πρόεδρο και Μέλη Διαρκούς Επιτροπής Κοινωνικών Υποθέσεων της Βουλής
* κ. Ι. Σπηλιωτόπουλο, Γενικό Διευθυντή Ανθρώπινου Δυναμικού
* Γενικό Διευθυντή
* κα Κ. Καστάνη, Δ/ντρια Κοινωνικής Προστασίας και Κοινωνικής Συνοχής Υπουργείου Εργασίας, Κοινωνικής Ασφάλισης και Κοινωνικής Αλληλεγγύης
* Φορείς – μέλη Ε.Σ.Α.μεΑ.